Укупна дужина свих путева у Никарагви је 2009. године износила 19.137 -{km}-, што ставља ову средњоамеричку државу на 112. место у свету. Од тога 2.033 -{km}- чине асфалтирани путеви (11%), док неасфалтирани путеви чине остатак од 17.104 -{km}- (89%). Густина друмске мреже у Никарагви износи 17 -{km}- пута на 100 -{km}-² површине. Свега петина путева се налази у добром или просечном стању, а остатак је нижег квалитета. Стање система путева Никарагве се, као и стање остатка инфраструктуре у овој држави, погоршавало током сукоба и економске кризе 1980-их и 1990-их година. Крајем 1990-их година започета је обнова путева.